Asked by matthew32 4 ezinsukwini ezidlule
Asked by Vivek Ayer 4 amahora adlule
Last reply by Vivek Ayer 3 amahora adlule 12132022 | Jaarboeke 2016 | Universiteit van Pretoria
Program: BStads- en Streekbeplanning Stads- en Streekbeplanning
12132022 Fakulteit Ingenieurswese, Bou-omgewing en Inligtingtegnologie Duur van studie: 4 jaar Totale krediete: 497
Minimum vak- en prestasievereistes soos hieronder uiteengesit word vereis. Op eerstejaarsvlak het studente 'n keuse tussen Afrikaans en Engels as taalmedium. In verskeie gevalle word lesings slegs in Engels aangebied byvoorbeeld vir keusemodules waar die dosent nie Afrikaans magtig is nie of indien dit nie ekonomies of prakties regverdigbaar is nie.
5 3 C C 4 3 D D 27
(i) Bevordering na die tweede semester van die eerste studiejaar en na die tweede studiejaar
(a) ‘n Nuweling-eerstejaarstudent wat aan die einde van die eerste semester al die voorgeskrewe modules van die program gedruip het, word aan die begin van die tweede semester nie tot die Skool vir die Bou-omgewing hertoegelaat nie.
(b) ‘n Student word na die tweede studiejaar bevorder mits die student (1) ten minste 100 krediete verwerf het; en (2) nie meer as een eerstejaar Stads- en Streekbeplanningmodule per semester herhaal nie.
(c) ‘n Student wat ingevolge (b) nie na die tweede studiejaar bevorder is nie mag nie vir tweedejaar Stads- en Streekbeplanningmodules registreer nie.
(d) Studente wat na die November-eksamen nie minstens 100 krediete van die eerste studiejaar geslaag het nie, moet weer aansoek doen om hertoelating indien hulle van voorneme is om hul studies voort te sit. Skriftelike aansoek moet nie later nie as 12 Januarie by die studenteadministrasie van die Skool vir die Bou-omgewing ingedien word. Laat aansoeke sal slegs in buitengewone gevalle en met goedkeuring van die Dekaan aanvaar word. Indien eerstejaar-studente hertoegelaat word, sal dit volgens die voorwaardes wees soos deur die toelatingskomitee bepaal.
(e) Studente wat nie al die voorgeskrewe eerstejaarmodules geslaag het nie, sowel as studente wat ingevolge (d) hertoelating verkry het, moet vir die ontbrekende eerstejaarmodules registreer.
(ii) Bevordering na die derde studiejaar
(a) ‘n Student word na die derde studiejaar bevorder mits die student (1) ten minste 210 krediete verwerf het; (2) nie meer as een tweedejaar Stads- en Streekbeplanning-module per semester herhaal nie; en (3) nie enige eerstejaar Stads- en streekbeplanning-module herhaal nie.
(b) ‘n Student wat ingevolge (a) nie na die derde studiejaar bevorder is nie mag nie vir derdejaar Stads- en Streekbeplanningmodules registreer nie
(iii) Bevordering na die vierde studiejaar
(a) ‘n Student word na die vierde studiejaar bevorder mits die student (1) ten minste 310 krediete verwerf het; (2) nie meer as een derdejaar Stads- en Streekbeplanning-module per semester herhaal nie; en (3) nie enige tweedejaar Stads- en streek-beplanningmodule herhaal nie.
(b) ‘n Student wat ingevolge (a) nie na die vierde studiejaar bevorder is nie mag nie vir vierdejaar Stads- en Streekbeplanningmodules registreer nie.
(c) ‘n Student wat aan al die vereistes vir die graad voldoen het met uitsondering van hoogstens een jaarmodule of twee semester-modules waarin hy of sy ’n finale punt van minstens 40% behaal het, kan toegelaat word om aan die begin van die daaropvolgende semester ’n spesiale eksamen daarin af te lê.
(d) Die graad word toegeken indien alle voorgeskrewe modules geslaag is.